### Beslutningstema

Budgetopfølgning på Klima-, Vækst- og Udviklingsudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

I følge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 30.4. skal sikre overholdelse af budget 2024 og sikre nødvendige tiltag i relation til budgetlægningen for 2025.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

En samlet vurdering af Klima-, Vækst- og Udviklingsudvalgets driftsområder indebærer en forventning om et regnskab 2024 i balance. Forskydning i disponeringer og udbetaling af tilskud kan dog påvirke årets resultat.

Anlæg er blevet gennemgået og revurderet. Ved årets afslutning forventes et mindreforbrug på 3,4 mio. kr. Ikke forbrugte anlægsmidler vil indgå i anlægsoverførsler til 2025.

### Indstilling Direktionen indstiller,

|  |  |
| --- | --- |
| at | budgetopfølgningen pr. 30. april 2024 for Klima-, Vækst- og Udviklingsudvalgets område godkendes, og at generelle bemærkninger indgår i den samlede budgetopfølgning for Tønder Kommune. |

### Beslutning

Indstillingen godkendt.